b'\n_START_ARTICLE_\nKiseli kupus\n_START_PARAGRAPH_\nKiseli kupus je ukiseljeni kupus, koji je fermentiran raznim bakterijama, me\xc4\x91u kojima su Leuconostoc, Lactobacillus i Pediococcus._NEWLINE_Kiseli kupus ima dug rok trajanja i karakteristi\xc4\x8dan kiseo ukus, koji dolaze od mlije\xc4\x8dne kiseline nastale bakterijskom fermentacijom \xc5\xa1e\xc4\x87era iz kupusa. Kupus se priprema za kiseljenje na dva na\xc4\x8dina: rezanjem kupusa na rezance \xc5\xa1irine 0,5-1 cm i kiseljenjem cijelih glavica kupusa._NEWLINE_Fermentirane namirnice imaju dugu povijest u mnogim kulturama. Danas, dva su najpoznatija primjera kiseli kupus i korejski kimchi (nacionalno jelo pripremljeno od fermentiranog sezonskog povr\xc4\x87a i drugih sastojaka). Rimski pisci Marko Porcije Katon Stariji (u svojoj "De Agri Cultura") i Kolumela (u svojoj "De re rustica"), spomenuli su konzervirani kupus i repu sa dodatkom soli. Vjeruje se, da je u Europu u sada\xc5\xa1njem obliku do\xc5\xa1ao 1000 godina kasnije, kada ga je donio D\xc5\xbeingis-kan Tatari su ga nosili u svojim torbama u Europu. Kiseli kupus najvi\xc5\xa1e se udoma\xc4\x87io u isto\xc4\x8dnoeuropskim i germanskim kuhinjama, ali i u drugim zemljama, uklju\xc4\x8duju\xc4\x87i Francusku._NEWLINE_Moreplovac James Cook uvijek je nosio kiseli kupus na svojim morskim putovanjima, kako bi sprije\xc4\x8dio pojavu skorbuta.'